Ribe Stifts Adresseaviser, 1808-10-08
Da jeg har erfaret af den spanske Officier, at medfølgende er en troværdig Beretning om de spanske Troppers Tilstand og Stilling i Danmark og dets Tilliggende, saa synes følgende, med Hensyn til de forskiellige Omstændigheder, som frembyde sig for mit Formaal, at danne en Plan, der lover den skiønneste Udsigt til Held i at udføre deres endelige Indskibning og Sikkerhed. Tropperne i Sielland foreslaaer jeg at tage Veien til den Halvøe, hvoraf Halskou ved Korsøer danner den fremstaaende Pynt mod Sprogøe. Denne Jordtunge synes bedst skikket til at kunne blive forsvaret eller i det mindste at kunne give Forsvarsmidler for faa Dage, indtil jeg kan bringe dem til Øen Sprogøe. Tropperne i Fridericia kan mueligt ved at bemægtige sig Skibe iværksætte deres Jndskibning og forene sig med dem i Fyen, og vil maaskee blive hiulpe ved nogle Bevægelser af Tropperne ved Odense. Adskilte eller forenede med dem i Jylland troer jeg, at Tropperne i Fyen kan sikre sig paa Halvøen, som grændser ud til Romsøe, og jeg kunde da, om det var nødvendigt, bringe dem til denne sidste Øe. Det vilde meget lette de nødvendige Søe=Operationer og sætte mig istand til at sende et Linieskib hen mod Fridericia til Hielp for Tropperne i Jylland, dersom de i Langeland kunne ansees sikkre sammesteds; i dette Tilfælde kan de andre Tropper i god Mag blive landsatte paa denne Øe og alle blive indskibede derfra. Men dersom Tropperne ikke for Øieblikket ere istand til at forsvare sig selv paa det Sted, da maae jeg i dette Tilfælde lade et Linieskib og en Slup blive der, som kunde tage dem ombord og bringe dem til en anden Plads, indtil der kan tilveiebringes Transport de til deres Modtagelse. De Midler, jeg har i Hænde (3 Linieskibe og i det høieste 6 smaae Skibe) ere maaskee ikke tilstrækkelige til paa eengang at udføre det hele Øiemeed; men mine Officierers og mit Skibsmandskabs Jver og Anstrengelser vil meget formindske Vanskelighederne og jeg vilde være meget lettet i at sende Understøttelse til Tropperne ved Fridericia, hvis, som før sagt, de paa Langeland kunde ansees til at forsvare denne Position uden umiddelbar Hielp. Jeg frygter for, at nogle Opofrelser af Hee ste og maaskee Kanoner vil blive nødvendige og vimaae være belavede paa at møde uforudseete Vanskeligheder. Bevægelser og Foranstaltninger til Søes ere altid i en vis Grad afhængige af Veiret; men jeg haaber at overvinde dem alle. Det vil være rigtigt at indtage Hornqvæg og hvilke andre Levnetsmidler, man kan faae, med Tropperne, da det ikke allene vil sikre vor nærværende Forsyning, som ved Proviant skibenes Udeblivelse til dette Øieblik vil neppe være nod for den spanske Armee, men vil endog være til Lettelse paa den Kyst, naar jeg ikke behøver at sende Understøttelse til dem iland, om nogen uundgaaelig Hindring skulde møde. I min nærværende uvisse Stilling er jeg ikke i Stand til at kunne bedømme, hvorvidt det vil være i de Spanske Kommanderendes Magt eller synes tienligt at bemægtige sig Nyborg. Det vilde sikre Kanonbaadenes Uvirksomhed i denne Havn. Skulde Grundtrækkene i denne Plan blive bifaldede og af de Kommanderende blive anseete for iværksættelige, saa anbefaler jeg en almindelig Bevægelse og at Sagen maae paa alle Steder blive udført paa een og samme Dag, i hvilket Tilfælde enhver Deel skal handle umiddelbar uden Vaklen. - Jeg har kun lidet Haab om heldigt Udfald af en Underhandling, angaaende Troppernes fredelige Boregang. Men en Deklaration strax efter Bevægelserne, angaaende det fredelige og ufornærmende Formaal, ledsager med Trudsel af Giengieldelse i Tilfælde af fiendtlig Modstand fra Dansk eller Fransk Side vil maaskee være til Nytte. Ved at melde Søe styrken, der for nærværende Tid er under min Kommando, bør jeg bemærke, at jeg venter flere Skibe og har Underretning om, at en tilstrækkelig Mængde Levnetsmidler for alle de Spanske Tropper er nu underveis Jeg har den Ære a. til mig. Undertegnet R. G. Keates.